ທ່ານ McCain ຮຽກຮ້ອງ ໃຫ້ມຽນມາ ທຳການປະຕິຮູບ
ສະມາຊິກສະພາສູງ McCain ຮຽກຮ້ອງໃຫ້ມຽນມາ ຈັດຕັ້ງປະຕິບັດ ການປະຕິຮູບໂດຍໄວ
ສະມາຊິກສະພາສູງສະຫະລັດທ່ານ John McCain ທີ່ໄດ້ສິ້ນສຸດການຢ້ຽມ ຢາມມຽນມາເປັນເວລາ 3 ມື້ ຮຽກຮ້ອງໃຫ້ລັດຖະບານ ຂອງປະເທດດັ່ງກ່າວ ປ່ອຍ ພວກນັກໂທດການເມືອງຫຼາຍກວ່າ 2,000 ຄົນແລະ ຈັດຕັ້ງປະຕິບັດການປະຕິຮູບ ໄປສູ່ປະຊາທິປະໄຕຢ່າງ ວ່ອງໄວ ທ່ານ McCain ກ່າວຕໍ່ກອງປະຊຸມຖະແຫຼງຂ່າວໃນ ວັນສຸກມື້ນີ້ວ່າ ຈາກການພົບປະຂອງທ່ານ ກັບພວກ ເຈົ້າໜ້າທີ່ອະວຸໂສແລ້ວມັນເປັນທີ່ຈະແຈ້ງວ່າ ມຽນມາ ຕ້ອງການຢາກມີຄວາມສຳພັນອັນໃກ້ຊິດກັບສະຫະ ລັດ ແຕ່ແນວໃດກໍຕາມທ່ານເວົ້າວ່າ ການປັບປຸງ ຄວາມສຳພັນແມ່ນຂຶ້ນຢູ່ກັບການອັນໜັກແໜ້ນ ຂອງຝ່າຍມຽນມາ ສະມາຊິກສະພາສູງ McCain ກ່າວຕໍ່ພວກນັກຂ່າວວ່າການທົດສອບອັນນຶ່ງໃນຄວາມໝາຍ ໝັ້ນຕັ້ງໃຈຂອງມຽນມາກ່ຽວກັບການປະຕິຮູບກໍຈະແມ່ນການຄໍ້າປະກັນຄວາມປອດໄພແລະ ເລື່ອງສິດທິມະນຸດຂອງທ່ານນາງອອງຊານຊູຈີ ຜູ້ນຳພັກຝ່າຍຄ້ານຂອງມຽນມາ ນອກນັ້ນທ່ານ McCain ຍັງຮຽກຮ້ອງໃຫ້ມຽນມາປະຕິບັດຕາມມະຕິຂອງສະພາຄວາມໝັ້ນ ຄົງອົງການສະຫະປະຊາຊາດ ກ່ຽວກັບການຫ້າມແຜ່ຜາຍອາວຸດ ແລະ ຕັດຂາດການຮ່ວມມື ທາງທະຫານກັບເກົາຫຼີເໜືອ